《百字令 赠黄珍百，时珍百为安仁令归》
明代·钱肃润

近来彭泽，赋田园归去，陶然身逸。百本沅兰当五柳，兴到吟诗逸笔。

二仲寻盟，三高作伴，山水之间出。天然性癖，不堪岂为多虱？

曾记结缟家乡，联镳京里，异地情偏密。阳羡风光君占取，招得九龙人一。

玉女潭遥。张公洞窈，何处堪容膝？松涛声彻，可能假我仙术。

作者简介：明末清初江苏无锡人，字础日。明诸生。幼从学于邹期相，授以静坐法，颇有得。明亡，隐居不出。被笞折胫，自号跛足。有《尚书体要》、《道南正学编》、《十峰草堂集》。卒年八十八。